section_heading: Konj ili jelen?
paragraph_text: 27. rujna 207. godine prije nove ere eunuh Zhao Gao je odlučio testirati svoju moć pred samim carem i slugama. Doveo je jelena pred cara i rekao da je to konj, što je cara jako nasmijalo. Car je zatim upitao sluge: „Je li to konj ili jelen?“ Neke sluge i neki službenici su rekli da je konj, neki su šutjeli, a neki su se usudili reći da je jelen, i eunuh ih je dao pogubiti.